CELEX: 32013R0725
Language: ro
Date: 2013-07-26 00:00:00
Title: Regulamentul de punere în aplicare (UE) nr. 725/2013 al Comisiei din 26 iulie 2013 privind autorizarea clorurii de amoniu ca aditiv pentru hrana rumegătoarelor, pisicilor și câinilor (titularul autorizației: BASF SE)  Text cu relevanță pentru SEE

27.7.2013   
            
            
               RO
            
            
               Jurnalul Oficial al Uniunii Europene
            
            
               L 202/17
            
         REGULAMENTUL DE PUNERE ÎN APLICARE (UE) NR. 725/2013 AL COMISIEI
   din 26 iulie 2013
   privind autorizarea clorurii de amoniu ca aditiv pentru hrana rumegătoarelor, pisicilor și câinilor (titularul autorizației: BASF SE)
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1831/2003 al Parlamentului European și al Consiliului din 22 septembrie 2003 privind aditivii din hrana animalelor (1), în special articolul 9 alineatul (2),
   întrucât:
   
               (1)
            
            
               Regulamentul (CE) nr. 1831/2003 prevede autorizarea aditivilor destinați hranei animalelor, precum și motivele și procedurile de acordare a unei astfel de autorizații. Articolul 10 din regulamentul respectiv prevede reevaluarea aditivilor autorizați în temeiul Directivei 70/524/CEE a Consiliului (2).
            
         
               (2)
            
            
               Clorura de amoniu a fost autorizată fără limită de timp, în conformitate cu Directiva 70/524/CEE, ca aditiv pentru hrana pisicilor și câinilor și cu o limită de timp ca aditiv pentru hrana tuturor animalelor de companie, cu excepția pisicilor și a câinilor, prin Directiva 86/525/CEE a Comisiei (3). Aditivul a fost ulterior înscris în registrul aditivilor pentru hrana animalelor ca produs existent, în conformitate cu articolul 10 alineatul (1) din Regulamentul (CE) nr. 1831/2003.
            
         
               (3)
            
            
               În conformitate cu articolul 10 alineatul (2) din Regulamentul (CE) nr. 1831/2003 coroborat cu articolul 7 din respectivul regulament, s-a depus o cerere pentru reevaluarea clorurii de amoniu ca aditiv pentru hrana pisicilor și câinilor și, în conformitate cu articolul 7 din respectivul regulament, pentru o nouă utilizare pentru rumegătoare, solicitându-se ca aditivul să fie clasificat în categoria „aditivi tehnologici”. Cererea respectivă a fost însoțită de informațiile și documentele necesare în temeiul articolului 7 alineatul (3) din Regulamentul (CE) nr. 1831/2003.
            
         
               (4)
            
            
               Autoritatea Europeană pentru Siguranța Alimentară (denumită în continuare „autoritatea”) a concluzionat în avizul său din 24 mai 2012 (4) că, în condițiile de utilizare propuse, clorura de amoniu nu are un efect nociv asupra sănătății animale, a sănătății umane sau asupra mediului. Autoritatea a recunoscut că clorura de amoniu este un puternic acidifiant urinar și că o suplimentare a hranei pentru rumegătoare, pisici și câini determină o scădere a pH-ului urinar. Autoritatea nu consideră că sunt necesare cerințe specifice de monitorizare ulterioară introducerii pe piață. Autoritatea a verificat, de asemenea, raportul privind metoda de analiză a aditivului pentru hrana animalelor, transmis de laboratorul de referință înființat în temeiul Regulamentului (CE) nr. 1831/2003.
            
         
               (5)
            
            
               Evaluarea clorurii de amoniu arată că sunt îndeplinite condițiile de autorizare prevăzute la articolul 5 din Regulamentul (CE) nr. 1831/2003. În consecință, utilizarea acestui aditiv ar trebui să fie autorizată, conform specificațiilor din anexa la prezentul regulament.
            
         
               (6)
            
            
               Deoarece niciun motiv de siguranță nu impune aplicarea imediată a modificărilor condițiilor de autorizare, este adecvat să se prevadă o perioadă de tranziție pentru a permite părților interesate să se pregătească pentru a îndeplini noile cerințe care decurg din autorizație.
            
         
               (7)
            
            
               Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală,
            
         ADOPTĂ PREZENTUL REGULAMENT:
   Articolul 1
   Autorizare
   Se autorizează clorura de amoniu menționată în anexă, aparținând categoriei „aditivi zootehnici” și grupei funcționale „alți aditivi zootehnici”, ca aditiv pentru hrana animalelor, în condițiile stabilite în anexa respectivă.
   Articolul 2
   Măsuri tranzitorii
   Aditivul specificat în anexă pentru utilizare în hrana pisicilor și câinilor și hrana pentru animale care conține acest aditiv, care sunt produse și etichetate înainte de 16 august 2015 în conformitate cu normele aplicabile înainte de 16 august 2013, pot continua să fie introduse pe piață și utilizate până la epuizarea stocurilor existente.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 26 iulie 2013.
      
         
            Pentru Comisie
         
         
            Președintele
         
         José Manuel BARROSO
      
   
   
      (1)  JO L 268, 18.10.2003, p. 29.
   
      (2)  JO L 270, 14.12.1970, p. 1.
   
      (3)  JO L 310, 5.11.1986, p. 19.
   
      (4)  EFSA Journal 2012; 10(6):2738.
   
      ANEXĂ
      
                  Număr de identificare al aditivului
               
               
                  Numele titularului autorizației
               
               
                  Aditiv
               
               
                  Compoziție, formulă chimică, descriere, metodă de analiză
               
               
                  Specia sau categoria de animale
               
               
                  Vârsta maximă
               
               
                  Conținut minim
               
               
                  Conținutul maxim
               
               
                  Alte dispoziții
               
               
                  Sfârșitul perioadei de autorizare
               
            
                  mg/kg de furaj complet cu un conținut de umiditate de 12 %
               
            
                  
                     Categorie: aditivi zootehnici. Grupă funcțională: alți aditivi zootehnici (reducere a pH-ului urinar)
                  
               
            
                  4d8
               
               
                  BASF SE
               
               
                  Clorură de amoniu
               
               
                  
                               
                           
                           
                              
                                 Compoziția aditivului
                              
                              Clorură de amoniu ≥ 99,0 %
                              (formă solidă)
                           
                        
                               
                           
                           
                              
                                 Caracterizarea substanței active
                              
                              
                                           
                                       
                                       
                                          Clorură de amoniu ≥ 99,0 %
                                       
                                    
                                           
                                       
                                       
                                          NH4Cl Nr. CAS: 12125-02-9
                                       
                                    
                                           
                                       
                                       
                                          Clorură de sodiu ≤ 0,5 %
                                       
                                    
                                           
                                       
                                       
                                          Produsă prin sinteză chimică
                                       
                                    
                        
                               
                           
                           
                              
                                 Metodă de analiză
                                  (1)
                              
                              Cuantificarea clorurii de amoniu în aditivul pentru hrana animalelor: titrare cu hidroxid de sodiu (Farmacopeea Europeană, monografia 0007) sau titrare cu azotat de argint (Monografia CMEAA „clorură de amoniu”).
                           
                        
               
                  Rumegătoare
               
               
                  —
               
               
                  —
               
               
                  10 000 pentru o perioadă de cel mult trei luni
                  5 000 pentru o perioadă mai mare de trei luni
               
               
                  
                              1.
                           
                           
                              Aditivul se adaugă în hrana pentru animale sub formă de preamestec.
                           
                        
                              2.
                           
                           
                              Pentru siguranță: în timpul manipulării, utilizatorii trebuie să poarte echipamente de protecție respiratorie, echipamente de protecție a ochilor, mănuși și îmbrăcăminte de protecție.
                           
                        
                              3.
                           
                           
                              Amestecul de diferite surse de clorură de amoniu nu trebuie să depășească nivelul maxim admis în furajele complete pentru rumegătoare.
                           
                        
               
                  16 august 2023
               
            
                  Pisici și câini
               
               
                  5 000
               
            
         (1)  Detaliile privind metodele de analiză sunt disponibile la următoarea adresă a laboratorului de referință: http://irmm.jrc.ec.europa.eu/EURLs/EURL_feed_additives/Pages/index.aspx